Ajuntament de ...
ORDENANÇA FISCAL NÚM. 33
TAXA PER CONCESSIÓ D'AUTORITZACIONS, LA COMPROVACIÓ DE LES ACTIVITATS COMUNICADES I EL CONTROL DE LA PUBLICITAT DINÀMICA

Article 1.- Fonament i naturalesa

En ús de les facultats concedides per l’article 5 de la Llei 17/2009, de 23 de novembre, sobre lliure accés a les activitats de serveis i el seu exercici i per l'article 5.1 de la Llei 9/2000, de 7 de juliol, de regulació de la publicitat dinàmica en Catalunya, i a l’empara del previst als articles 57 i 20.4 del text refós de la Llei reguladora de les hisendes locals aprovat pel Reial decret legislatiu 2/2004, de 5 de març (TRLRHL), de conformitat amb allò que disposen els articles 15 a 19 d’aquest text legal, l’Ajuntament estableix la taxa per la prestació dels serveis d’atorgament de les autoritzacions relatives a l’exercici de les activitats de publicitat dinàmica dins el terme municipal, la comprovació de la comunicació prèvia en substitució de la llicència així com pel control de l’esmentada publicitat.

Article 2.- Fet imposable

1. Constitueix el fet imposable de la taxa l’activitat municipal, tant tècnica com administrativa, necessària per a:

a) Concedir o denegar les autoritzacions relatives a l’exercici de la publicitat dinàmica que ha de desenvolupar-se dins el terme municipal.

b) Comprovar si l’activitat comunicada que es pretengui realitzar s’ajusta a la normativa reguladora de la publicitat dinàmica i les ordenances municipals.
c) Exercir el control de les activitats de publicitat dinàmica desenvolupades en el Municipi, segons el que estableix l’Ordenança Municipal de publicitat.

2. La publicitat dinàmica a què es refereix l’apartat anterior, pot exercir-se en les modalitats següents:

a) Publicitat manual: és la que difon els missatges mitjançant el repartiment a mà o la col·locació de material imprès per mitjà del contacte directe entre el personal autoritzat per repartir la publicitat i els receptors d’aquesta, amb caràcter gratuït i amb la utilització, per a aquesta finalitat, de les zones de domini públic, vies i espais lliures públics i zones privades de concurrència o ús públic.

b) Repartiment domiciliari de publicitat: és la distribució de qualsevol tipus de suport material de publicitat duta a terme mitjançant el lliurament directe als propietaris o usuaris d'habitatges, oficines i despatxos, o mitjançant la introducció d’aquest material publicitari en les bústies individuals o a les porteries dels immobles.

c) Publicitat mitjançant ús de vehicles: és la que es du a terme mitjançant l’ús d’elements de promoció o publicitat situats en vehicles, estacionats o en circulació i la difusió dels missatges publicitaris pels mitjans audiovisuals que s’instal·lin. També s'inclou la modalitat anomenada ‘caravana publicitària', tant si es tracta de l'activitat principal com si és complementària.
d) Publicitat oral: és la que  transmet els missatges de viva veu, en el seu cas amb l’ajut de megafonia o altres mitjans auditius auxiliars, mitjançant el contacte directe entre el personal autoritzat i els possibles usuaris, i amb la utilització de les zones de domini públic, les vies i espais lliures públics i zones privades de concurrència o ús públic.

e) Publicitat telemàtica: és l’enviament de missatges publicitaris mitjançant comunicació telefònica, per fax, o per mitjà de l’anomenat correu electrònic o qualsevol altre mitjà informàtic.

3. A efectes d’aquesta Ordenança no es consideraran publicitat els rètols o altres elements similars que facin referència a la identificació de la persona o a la raó social de l’empresa titular de l’activitat exercida i es trobin situats en els establiments comercials o en vehicles de qualsevol classe dels quals sigui titular, per qualsevol títol, la persona física o jurídica de què es tracti. 
Article 3.- Subjectes passius

1. Són subjectes passius contribuents les persones físiques i jurídiques i les entitats a què es refereix l’article 35.4 de la Llei general tributària, titulars de l’activitat de publicitat dinàmica.

2. Els subjectes passius que resideixin a l’estranger, estaran obligats a designar un representant amb domicili en territori espanyol, i a comunicar la designació a l’Ajuntament.

Article 4.- Responsables i successors
1. Són responsables tributaris les persones físiques i jurídiques determinades com a tals a la Llei general tributària i a l’Ordenança general.

2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei general tributària.

3. Les obligacions tributàries pendents s’exigiran als successors de les persones físiques, jurídiques i entitats sense personalitat, en els termes previstos a la Llei general tributària i a l’Ordenança general.

Article 5.- Beneficis fiscals

No es concedirà cap exempció ni bonificació en l’exacció de la taxa.

Article 6.- Quota tributària

La quantia de la taxa serà la resultant d'aplicar les següents tarifes:

EPÍGRAF I.- CONCESSIÓ DE LLICÈNCIES O COMPROVACIONS DE COMUNICACIONS PRÈVIES

I.1. De publicitat manual:

Sobre el volum d’impresos que es preveu repartir, s’aplicaran les tarifes següents:

I.1.a) Quan es tracti d’un repartiment singular:

	
	 €

	Fins a 10.000 impresos
	

	Entre 10.001 i 50.0000 impresos
	

	Entre 50.001 i 100.000 impresos
	

	Més de 100.000 impresos
	


I.1.b) Quan es tracti de repartiments diversos, que interessen a diferents persones i productes, els quals es preveu efectuar de forma continuada per constituir l’objecte de l’activitat del subjecte passiu:

	
	€

	Fins a 10.000 impresos
	

	Entre 10.001 i 50.0000 impresos
	

	Entre 50.001 i 100.000 impresos
	

	Més de 100.000 impresos
	


I.2. Repartiment domiciliari de publicitat:
Sobre el volum d’impresos que es preveu repartir, s’aplicaran les tarifes següents:

I.2.a) Quan es tracti d’un repartiment singular:

	
	€

	Fins a 10.000 impresos
	

	Entre 10.001 i 50.0000 impresos
	

	Entre 50.001 i 100.000 impresos
	

	Més de 100.000 impresos
	


I.2.b) Quan es tracti de repartiments diversos, que interessen a diferents persones i productes, els quals es preveu efectuar de forma continuada per constituir l’objecte de l’activitat del subjecte passiu:

	
	€

	Fins a 10.000 impresos
	

	Entre 10.001 i 50.0000 impresos
	

	Entre 50.001 i 100.000 impresos
	

	Més de 100.000 impresos
	


I.3. Publicitat mitjançant l’ús de vehicles:
I.3.a) Quan es tracta d’una exhibició singular:

	
	€

	Per cada m2, o fracció, d’anunci i període de 15 minuts o fracció
	


I.3.b) Quan es preveu utilitzar aquest mitjà de publicitat de forma continuada, per cada trimestre o fracció:

	
	€

	En taxis, per cada llicència
	

	En autobusos, per cada m2 o fracció de superfície exterior
	

	En vehicles de transport públic, per cada m2 o fracció de superfície interior ocupada 
	

	En vehicles propis de la persona beneficiària de la publicitat, per cada anunci que excedeixi de la finalitat merament identificadora
	

	En vehicles aliens diferents dels enumerats als apartats anteriors, per cada anunci
	


I.4. Publicitat oral:
I.4.a) Quan es tracta d’actes singulars:
	
	€

	De viva veu o amb ajuda de megafonia per cada període de 15 minuts o fracció
	

	Amb ajuda de mitjans audiovisuals per cada període de 15 minuts o fracció
	


I.4.b) Quan es preveu realitzar anualment diversos actes publicitaris, per constituir l’objecte de l’activitat del subjecte passiu:
	
	€

	De viva veu o amb ajuda de megafonia per cada període de 15 minuts o fracció
	

	Amb ajuda de mitjans audiovisuals per cada període de 15 minuts o fracció
	


I.5. Publicitat telemàtica:
I.5.a) Mitjançant comunicació telefònica en base al número de trucades previstes, quan es tracti d’una campanya publicitària singular:
	
	€

	Fins a 1.000
	

	De 1.001 a 5000
	

	Més de 5.000
	


I.5.b) Quan sigui la comunicació telefònica el mitjà habitual de campanyes continuades per constituir l’objecte de l’activitat del subjecte passiu, segons el nombre de trucades previstes anualment:

	
	€

	Fins a 1.000
	

	De 1.001 a 5000
	

	Més de 5.000
	


1.5.c) Mitjançant fax, correu electrònic o altre mitjà informàtic. Segons el nombre de missatges previstos anualment:

	
	€

	Fins a 1.000
	

	De 1.001 a 5000
	

	Més de 5.000
	


EPÍGRAF II.- CONTROL DE LA PUBLICITAT

II.1. Quan es tracti de les activitats publicitàries a què es refereixen els apartats I.1.a), I.2.a), I.3.a), I.3.b), I.4.a), I.4.b), I.5.a) per l’exercici de l’activitat municipal de control no es merita taxa diferent de la satisfeta per aplicació de les tarifes previstes a l’Epígraf I.

II.2. Per l’exercici de control sobre la resta d’activitats de publicitat dinàmica, per cada any natural següent al de concessió de la llicència o autorització, o al de la realització de la comunicació prèvia es meritarà  la taxa en base a les següents tarifes:

Activitats assenyalades als epígrafs I.1.b) i I.2.b) segons el volum d’impresos que es preveu distribuir anualment:
	
	€

	Fins a 50.000
	

	Entre 50.001 i 100.000
	

	Més de 100.000
	


Activitats assenyales als epígrafs I.5.b), I.5.c) segons el nombre de missatges telefònics o per via informàtica previstos anualment:
	
	€

	Fins a 5.000
	

	Més de 5.000
	


Article 7.- Meritació
1. La taxa es merita i neix l’obligació de contribuir en el moment en el qual s’iniciï l’activitat municipal que constitueix el fet imposable. A aquests efectes, s’entendrà iniciada dita activitat en la data de presentació de la instància que iniciï el corresponent procediment, o quan es comuniqui, amb caràcter previ, la realització d’una activitat de publicitat dinàmica.

2. Quan l’activitat s’hagi iniciat o realitzat sense haver sol·licitat l'autorització o comunicació prèvia corresponent, la taxa es meritarà quan s’iniciï efectivament l’activitat municipal conduent a determinar si l’activitat de publicitat dinàmica en qüestió s’ajusta a les determinacions de la normativa sobre la publicitat dinàmica i les ordenances municipals, independentment de l’inici o no de l’expedient administratiu sancionador que correspongui.
3. Quan l’activitat de publicitat s’estengui a diversos exercicis, les quotes resultants d’aplicar les tarifes recollides a l’epígraf II.2 de l’article anterior es meritaran  el primer dia de cada any natural i el període impositiu comprendrà l’any natural, excepte en els supòsits d’inici o cessament en l’exercici de l’activitat, en aquest cas el període impositiu s’ajustarà a aquesta circumstància.

4. Respecte al prorrateig s’estarà al previst a l’Ordenança general.

Article 8.- Règim de declaració i ingrés

1. La taxa s’exigirà en règim d’autoliquidació quan els procediments s’iniciïn a instància del subjecte passiu o sigui aquest qui comuniqui que inicia l’activitat. A aquests efectes, serà necessari adjuntar l'imprès corresponent a l'autoliquidació de la taxa juntament amb la sol·licitud que iniciï l’actuació o l’expedient, juntament amb l'acreditació d'haver efectuat el pagament. 

2. Quan el volum d’activitat real, dins de cada exercici següent al de concessió de l’autorització, excedeixi en més d’un 20 per cent del volum que es va declarar, caldrà presentar una autoliquidació complementària respecte de la variació produïda.
3. Quan es tracti de la taxa per l’activitat municipal de control de la publicitat exercida al llarg de diversos exercicis, s’haurà de satisfer en les dates que determini l’Ajuntament.

Article 9.- Convenis de col·laboració

Es podrà establir convenis amb els subjectes passius de la taxa, o amb els seus representants, per tal de simplificar el compliment de les obligacions de declaració, liquidació i recaptació.

Article 10.- Infraccions i sancions

1. Pel que respecta a les infraccions i sancions tributàries que, en relació a la taxa regulada en aquesta Ordenança, resultin procedents, s’aplicarà el que disposa la Llei general tributària i l’Ordenança general.

2. Pel que respecta a les sancions per infraccions a la Llei 9/2000, de 7 de juliol, de regulació de la publicitat dinàmica a Catalunya, serà d’aplicació l’ordenança municipal reguladora de la publicitat.

Disposició addicional.- Modificació dels preceptes de l'ordenança i de les referències que fa a la normativa vigent, amb motiu de la promulgació de normes posteriors

Els preceptes d'aquesta Ordenança fiscal que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d'aquesta, s'entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.
Disposició final

La present Ordenança fiscal, aprovada provisionalment pel Ple de la Corporació en sessió celebrada el ........ i que ha quedat definitivament aprovada en data ........, entrarà en vigor al dia següent al de publicació en el Butlletí Oficial de la Província i regirà fins la seva modificació o derogació expressa.
